Ինձ անվանում են կարմրավարդ: Ես խոշոր կին եմ` նույնիսկ հիմիկվա համաշխարհային աքսելերացիայի ֆոնի վրա: Ես ուշադրության կենտրոնում էի Արևելյան Գերմանիայում պրակտիկայի ժամանակ, թեև այնտեղի ջահել տիկիններից շատերն ուղղակի ձի են: Ես խոշոր եմ, բայց համաչափ: Ունեմ վիթխարի կոնքեր և լայն, սպիտակ կուրծք: Առհասարակ իմ մաշկը շատ սպիտակ է և մի քիչ պեպենոտ: Ատամներս փոքր-ինչ կարճ են և սուր: Այնպես որ ես չեմ կարող ինձ թույլ տալ կինոաստղի շլացուցիչ ժպիտ, պիտի բավարարվեմ մադոնայի խորհրդավոր ժպիտով: